**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 03-án tartandó rendes ülésére**

Az előterjesztés tárgya: A „Bölcsődei nevelés fejlesztése Tiszavasváriban” elnevezésű RRF-1.1.2-21-2022-00101 azonosítószámú pályázat 2. közbeszerzési eljárásának megindítása

Mellékletek: Ajánlattételi felhívás, közbeszerzési dokumentáció, szerződés-tervezetek

Az előterjesztés előadója: Szőke Zoltán polgármester

Az előterjesztés témafelelőse: Köblösné Szilágyi Nikoletta - köztisztviselő

Az előterjesztés ügyiratszáma: TPH/630-147/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1. és 1.22 pontjai |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |
| --- | --- |
| Munkácsi Ágnes – intézményvezető | cseperedok@tiszavasvari.hu |
|  |  |
|  |  |

Egyéb megjegyzés: -

Tiszavasvári, 2023. július 25.

Köblösné Szilágyi Nikoletta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Köblösné Szilágyi Nikoletta

## ELŐTERJESZTÉS

### **A Képviselő-testülethez**

**A “Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat 2. közbeszerzési eljárásának megindításáról**

Tisztelt Képviselő-testület!

A "Bölcsődei nevelés fejlesztése Tiszavasváriban" című RRF-1.1.2-21-2022-00101 azonosítószámú pályázat megvalósítása érdekében a Tiszavasvári Város Önkormányzata Képviselő-testülete 2023. augusztus 03. napján megtartott rendes ülésén az előző napirendi pontban lévő előterjesztésben tárgyalta, és annak határozat-tervezetében döntött az 1. közbeszerzési eljárás lezárásáról, és az újabb közbeszerzés lefolytatásáról. Ez alapján a 2. közbeszerzés változatlan műszaki tartalommal a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés a) pontja és a 117. §-a alapján tárgyalásos eljárásként kerül kiírásra.

Megkérem a Tisztelt Képviselő-testületet, hogy a közbeszerzési eljárás kiírásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. július 25.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (VIII.03.) Kt. számú**

**határozata**

**A “Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat 2. közbeszerzési eljárásának megindításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Bölcsődei nevelés fejlesztése Tiszavasváriban” című RRF-1.1.2-21-2022-00101 azonosítószámú pályázat keretében megvalósítandó beruházás kivitelezési munkáival kapcsolatos közbeszerzési ajánlattételi dokumentációt, az ajánlattételi felhívás tartalmát és a szerződés-tervezetet.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal, esedékességkor **Felelős:** Szőke Zoltán polgármester