**ELŐTERJESZTÉS**

Tiszavasvári Város Önkormányzata Képviselő-testületének

2023. augusztus 3-án

tartandó rendes ülésére

A tájékoztató tárgya: **A polgármester 2023. évi szabadság igénybevételéről**

Iktatószám: TPH/3304-5/2023.

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2023. július 27.

**Kiss Réka  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**A polgármester 2023. évi szabadság igénybevételéről**

**Tisztelt Képviselő-testület!**

A közszolgálati tisztviselőkről szóló 2011. évi CXCIX törvény 225/C.§ (3)-(4) bekezdése rendelkezik a polgármester szabadságának igénybevételéről:

*„****225/C (3)****: Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

***(4)******A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”***

A Kttv. 225/C. § (1) bekezdése értelmében a főállású polgármester évi huszonöt munkanap alapszabadságra és tizennégy munkanap pótszabadságra, azaz **39 nap** szabadságra jogosult. Esetemben 2022. január 1-től 2022. december 31-ig 23 nap szabadságot vettem igénybe a 39-ből, a fennmaradó napok száma **16**.

**Tájékoztatom a képviselőket, hogy a fentiek alapján 2023. évre összesen 55 nap szabadsággal rendelkezem.** A 2022. évről áthozott 16 nap szabadságot 2023. március 31.-ig igénybe vettem, ezentúl 2023. június 30. napjáig időarányosan 11 napot vettem igénybe.

Fennmaradó **28 nap** szabadságomat az év folyamán folyamatosan kívánom igénybe venni.

Tiszavasvári, 2023. július 27.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**/2023.(VIII.03.) Kt. sz.**

**határozata**

**A polgármester 2023. évi szabadság igénybevételéről**

Tiszavasvári Város Önkormányzatának Képviselő-testülete a közszolgálati tisztviselőkről szóló 2011. évi CXCIX törvény 225/C.§ (2) bekezdésében foglaltak alapján „A polgármester 2023. évi szabadság igénybevételéről” szóló előterjesztéssel kapcsolatban az alábbi döntést hozza:

Tudomásul veszi, hogy a polgármester 2023. június 30. napjáig 27 nap szabadságot vett igénybe, és a fennmaradó 28 nap szabadságot az év során folyamatosan kívánja igénybe venni.

**Határidő:** azonnal **Felelős:** Szőke Zoltán polgármester