**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 3-án tartandó ülésére**

**Az előterjesztés tárgya:** **A Tiszavasvári Egyesített Óvodai Intézmény csoportlétszám túllépésének engedélyezése a 2023/2024-es nevelési évben**

**Melléklet:**  óvodavezető kérelme

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/9917-2/2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. számú melléklet 2.2 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Tiszavasvári Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. július 17.

**Gazdagné dr. Tóth Marianna**

**köztisztviselő**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézmény csoportlétszám túllépésének engedélyezése a 2023/2024-es nevelési évben**

**Tisztelt Képviselő - testület!**

**A Tiszavasvári Egyesített Óvodai Intézmény vezetője kérelmezte, hogy a fenntartó engedélyezze a 2023/2024. nevelési évre vonatkozóan az óvodai maximális csoportlétszám 20%-al való átlépését minden óvodai csoportra (15 csoport) vonatkozóan. Az óvodavezető kérelme az előterjesztés 1. mellékletét képezi**.

A Nemzeti köznevelésről szóló 2011. évi CXC tv. (továbbiakban: Nkt.) 25. § (7) bekezdése értelmében az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. **Az óvodai csoportra**, iskolai osztályra, kollégiumi csoportra **megállapított maximális létszám a nevelési év**, illetve a tanítási év **indításánál a fenntartó engedélyével legfeljebb húsz százalékkal átléphető**, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja.

Az Nkt. 4. melléklete határozza meg az óvodai csoportlétszám határokat. **Ez alapján az óvodában minimális csoportlétszám 13 fő, az átlag csoportlétszám 20 fő, míg a maximális létszám 25 fő.**

|  |  |  |  |
| --- | --- | --- | --- |
|  | minimális létszám | maximális létszám | átlag létszám |
| Óvoda | 13 | 25 | 20 |

A nevelési év indításánál óvoda esetében a maximális csoportlétszám 25 fő, melynek legfeljebb 20%-os túllépését engedélyezheti a fenntartó. Így Tiszavasvári Város Önkormányzata által fenntartott óvodában az engedélyezhető maximális csoportlétszám 30 fő.

A nevelési év kezdetén csupán néhány csoportban várható maximális csoportlétszámon felüli gyermeklétszám, tekintettel azonban arra, hogy a sajátos nevelési igényű gyermekek létszáma növekvő tendenciát mutat, az óvodavezető valamennyi csoportba kéri a túllépés engedélyezését.

Óvodavezető kérelmében plusz álláshely biztosítását is kéri a képviselő-testülettől, hivatkozva a Megyei Szakértői Bizottság egyik véleményében foglaltakra mely szerint: „Lehetőség szerint ajánlott a gyermek mellé egy autizmusban jártas pedagógiai/gyógypedagógiai asszisztens.”

Óvodavezető kérelmében ismerteti, hogy egyre több SNI gyermek viselkedésére jellemző az indulatkezelési nehézségek, agresszív megnyilvánulások. A súlyosabb SNI gyermekekhez pedagógiai asszisztens (5 fő) biztosítását kéri.

A hivatkozott szakértői bizottság szakvéleménye nem kötelezőként írja elő, hanem javaslatként fogalmazza meg egy autizmusban jártas pedagógiai/gyógypedagógiai asszisztens meglétét a gyermek mellé. Óvodavezető által kért plusz álláshelyek finanszírozását az önkormányzatnak saját erőből kellene biztosítania, ugyanis arra az állami normatíva nem nyújt fedezet, emiatt jelenleg nem javaslom plusz álláshelyek biztosítását.

Tekintettel arra, hogy a központi normatíva nem fedezi teljes körűen az SNI gyermekek nevelésével kapcsolatos kiadásokat, javaslom kezdeményezéssel fordulni a jogalkotó felé ennek rendezése tárgyában.


Kérem, a képviselő-testületet hozza meg döntését a határozat-tervezet figyelembevételével*.*


Tiszavasvári, 2023. július 17.

**Szőke Zoltán**

**polgármester**

Előterjesztés 1. melléklete





**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2023. (VII….) Kt. számú**

**határozata**

**A Tiszavasvári Egyesített Óvodai Intézmény csoportlétszám túllépésének engedélyezése a 2023/2024-es nevelési évben**

Tiszavasvári Város Önkormányzata Képviselő-testülete a köznevelésről szóló 2011. évi CXC tv. 25.§ (7) bekezdése alapján az alábbi határozatot hozza:

1. A Tiszavasvári Egyesített Óvodai Intézmény valamennyi óvodai csoportja esetében engedélyezi a 2023/2024-es nevelési évre vonatkozóan a maximális csoportlétszám 20%-al való túllépését.

1. A 2023/24-es nevelési évre vonatkozóan az 5 fő Megyei Szakértői Bizottsági vélemény szerint „lehetőség szerint ajánlott” autizmusban jártas pedagógiai/gyógypedagógiai asszisztensi álláshelyet nem biztosítja, tekintettel arra is, hogy a feladatalapú támogatás jelenleg nem biztosít rá fedezetet.
2. Dönt arról, hogy kezdeményezéssel él a jogalkotó felé az SNI gyermekek nevelésével kapcsolatos kiadások központi költségvetésből való teljes körű fedezése érdekében, mely kezdeményezés előkészítésére felkéri az óvodavezetőt.
3. Felkéri a polgármestert, hogy a testület döntéséről haladéktalanul értesítse az érintett intézmény vezetőjét.

**Határidő:**1.2.4. pontok esetébenazonnal **Felelős**: Szőke Zoltán polgármester

3. pont esetében 2023. szeptember 15. **Felelős**: Moravszki Zsoltné

óvodavezető