**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 3-án tartandó ülésére**

Az előterjesztés tárgya: **Előszerződés kötése a** **Tiszavasvári III. számú felnőtt háziorvosi körzet ellátására**

Melléklet: OKFŐ véleménye

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/584-39/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Kiss István Zsolt háziorvos | beszterecipraxis@gmail.com |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. augusztus 2.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Előszerződés kötése a Tiszavasvári III. számú felnőtt háziorvosi körzet ellátására**

**Tisztelt Képviselő-testület!**

A Tiszavasvári III. számú felnőtt háziorvosi körzetben (dr. Horai Károly volt körzete) **2023. május 8. napjától dr. Kiss István Zsolt látja el** a háziorvosi feladatokat helyettesítési feladatellátási szerződés keretében.

dr. Kiss István háziorvosnak szándékában áll Tiszavasváriban véglegesen letelepedni, a körzet praxisjogát megszerezni. Ennek érdekében a 2023. májusi testületi ülésen a képviselő-testület a Nemzeti Egészségbiztosítási Alapkezelő által a legalább 12 hónapja betöltetlen háziorvosi és fogorvosi körzeteket betöltő orvosok letelepedésének támogatására kiírt pályázaton való felhasználása céljából szándéknyilatkozatot adott ki részére.

Doktor úr tájékoztatott, hogy – a besztereci praxisjogának megléte miatt – jelenleg nem tud pályázni fenti letelepedési pályázatra. Ettől függetlenül **a szándéka továbbra is az, hogy a körzet praxisjogát megszerezze.**

Az önálló orvosi tevékenységről szóló 2000. évi II. törvény 2/A. § rendelkezése szerint, **ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv véleményének kikérését követően erről a felek előszerződést kötnek**. Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm.rendelet 3.§ (2) bekezdése értelmében a praxisengedély kiadása az Országos Kórházi Főigazgatóság (a továbbiakban: engedélyező szerv) hatáskörébe tartozik. Az engedélyező szervet megkerestem véleménye beszerzése érdekében, mely vélemény az előterjesztés 1. mellékletét képezi. **Az OKFŐ véleménye szerint nem látszik akadálya a feladatellátási-előszerződés megkötésének dr. Kiss István Zsolt háziorvossal.** A háziorvos a praxisjog megszerzése iránti kérelemmel egyidejűleg ezen előszerződést és egyéb szükséges dokumentumokat köteles megküldeni az engedélyező szervnek. Amennyiben a háziorvos az engedélyező szerv döntése alapján megszerzi a körzet praxisjogát működési engedély iránti kérelemmel kell fordulnia a hatósághoz, majd a végleges működési engedély meglétét követően a NEAK-hoz a finanszírozási szerződés megkötése érdekében.

Kérem a képviselő-testületet, tekintettel az engedélyező szerv támogató véleményére is fogadja el dr. Kiss István Zsolttal kötendő előszerződést.

Tiszavasvári, 2023. augusztus 2.

**Szőke Zoltán**

**polgármester**

**előterjesztés 1. számú melléklete**



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2023. (VIII.03.) Kt. számú**

**határozata**

**Előszerződés kötése a Tiszavasvári III. számú felnőtt háziorvosi körzet ellátására**

Tiszavasvári Város Önkormányzata Képviselő-testülete az önálló orvosi tevékenységről szóló 2000. évi II. törvény 2/A. § -ában foglaltak alapján az alábbi határozatot hozza:

Elfogadja Tiszavasvári Város Önkormányzata és dr. Kiss István Zsolt háziorvos közötti - a Tiszavasvári III. számú felnőtt háziorvosi körzet ellátására vonatkozó - előszerződést a határozat 1. melléklete szerinti tartalommal.

Felhatalmazza a polgármestert

* az előszerződés aláírására és felkéri, hogy a döntésről tájékoztassa az érintett háziorvost,
* arra, hogy kösse meg a működési engedély megszerzéséhez szükséges feladatellátási szerződést határozatlan időtartamra dr. Kiss István Zsolt háziorvossal, amennyiben dr. Kiss István Zsolt háziorvos megszerzi - Országos Kórházi Főigazgatóság határozata alapján - a Tiszavasvári III. számú felnőtt háziorvosi körzet praxisjogát.

Határidő: azonnal, illetve esedékességkor Felelős: Szőke Zoltán polgármester

**Háziorvosi feladatellátási**

**előszerződés**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **dr.Kiss István Zsolt** (szül.: Tiszalök, 1968. 10.17., an.: Gál Ilona, nyilvántartási száma: 52537) **mint praxisjogot megszerezni kívánó felnőtt háziorvos, együttesen mint Szerződő Felek** között az alulírott helyen és időben jelen szerződésben meghatározott feltételek szerint.

1.Az előszerződés tárgya Tiszavasvári Város Önkormányzata Képviselő-testületének az egészségügyi alapellátási körzetek megállapításáról szóló önkormányzati rendelet 1. melléklete szerint meghatározott területi ellátási kötelezettséggel működtetett III. számú felnőtt háziorvosi körzet feladatellátására vonatkozó, az önálló orvosi tevékenységről szóló 2000. évi II. törvény (továbbiakban: Öotv.) 2/B.§ szerinti feladatellátási szerződés megkötése.

2.Szerződő Felek megállapodnak abban, hogy amennyiben dr. Kiss István Zsolt háziorvos az önálló orvosi tevékenységről szóló 2000. évi II. törvény 1.§ (2) bekezdés c) pontja szerinti praxisjogot megszerzi, a praxisjogot engedélyező határozat véglegessé válását követően a Felek a feladatellátási szerződést haladéktalanul megkötik, amennyiben annak valamennyi jogszabályi feltétele biztosított.

3. Dr. Kiss István Zsolt kijelenti, hogy a praxisjog megszerzésének feltételeivel rendelkezik.

4.Szerződő Felek rögzítik, hogy dr. Kiss István Zsolt jelen előszerződést az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendeletben szabályozott praxisengedély kiadása iránti kérelemhez csatolja.

5.Szerződő Felek kötelezettséget vállalnak arra, hogy a feladatellátási szerződést a praxisengedély igazolását követően haladéktalanul megkötik 2023. október 1. napi hatállyal, amennyiben ennek valamennyi jogszabályi feltétele biztosított.

6.Dr. Kiss István Zsolt háziorvos kijelenti, hogy az általa vállalt feladatellátási szerződést az 1. pontban körülírt feladatellási kötelezettségből eredő felnőtt háziorvosi feladatok ellátására az általa megjelölt gazdasági társaság, a **MEDICINA-EURO Egészségügyi Szolgáltató Kft.** (székhelye: 4488 Beszterec, Petőfi u. 14., cégjegyzékszáma: 15-09-069522, adószáma: 13373643-1-15) köti meg. A végeleges szerződés megkötése esetén a szolgáltatásért dr. Kiss István Zsolt személyesen felel, aki az önálló orvosi tevékenységet az Öotv. 2.§ (1) bekezdése alapján személyesen folytatja.

7.Szerződő Felek rögzítik, hogy a feladatellátási szerződésben szabályozzák a feladatellátás feltételeit.

8.Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Polgári törvénykönyvről szóló 2013. évi V. tv. (továbbiakban: Ptk) rendelkezéseit kell alkalmazni.

9. Szerződő Felek bármelyik megtagadhatja a szerződés megkötését a Ptk. 6:73.§ (3) bekezdésében meghatározott esetekben, továbbá jelen előszerződésben előírt feltételek hiánya esetén.

10. Jelen előszerződés az aláírás napjától hatályos. Jelen előszerződés megszűnik, azzal az időponttal, mellyel Szerződő Felek a feladatellátási szerződést megkötik.

11. Jelen előszerződést Szerződő Felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták.

12. Jelen előszerződés 4 példányban készült, melyet Tiszavasvári Város Önkormányzata Képviselő-testülete … /2023. (VIII.03.) Kt. számú határozatával jóváhagyott.

Tiszavasvári, 2023. ………………………..

…………………………………. …………………………………..

**Tiszavasvári Város Önkormányzata dr. Kiss István Zsolt**

**képviseletében praxisjogot megszerezni**

**Szőke Zoltán polgármester kívánó háziorvos**

**ZÁRADÉK**

Alulírott **dr. Kiss István Zsolt, mint a MEDICINA-EURO Egészségügyi Szolgáltató Kft**. (székhelye: 4488 Beszterec, Petőfi u. 14., cégjegyzékszáma: 15-09-069522, adószáma: 13373643-1-15) ügyvezetője kijelentem, hogy a fenti előszerződést elolvastam, tartalmát teljes terjedelemben megismertem, a MEDICINA-EURO Egészségügyi Szolgáltató Kft.-ét terhelő kötelezettségeket tudomásul vettem, azokat a Kft-re nézve kötelezőnek ismerem el.

Tiszavasvári, 2023. ………………………….

……………………………………….

**MEDICINA-EURO Egészségügyi Szolgáltató Kft**

**képviseli: dr. Kiss István Zsolt ügyvezető**